TMB เอายังไงกันดี.?
คำถามยอดฮิต หุ้น “ธนาคารทหารไทย จำกัด (มหาชน) หรือ TMB” ตอนนี้คือ “จะเอายังไงดี” กันแน่.!? ระหว่าง “ซื้อ-ถือรอ-ขาย” หลังจากราคาหุ้น TMB ปล่อยเนื้อปล่อยตัวลงมาต่อเนื่อง ก่อนจะกระตุกขึ้นสั้น ๆ เมื่อปลายสัปดาห์ก่อน ที่ฮิตไม่แพ้กันคือจะเอายังไงกันดีกับ “ใบแสดงสิทธิในการซื้อหุ้นเพิ่มทุนที่โอนสิทธิได้ (TSR)” หลังบอร์ดไฟเขียวจัดสรรให้ผู้ถือหุ้นเป็นที่เรียบร้อยแล้ว
2 ก.ย. 2562

สำนักข่าวรัชดา
คำถามยอดฮิต หุ้น “ธนาคารทหารไทย จำกัด (มหาชน) หรือ TMB” ตอนนี้คือ “จะเอายังไงดี” กันแน่.!? ระหว่าง “ซื้อ-ถือรอ-ขาย” หลังจากราคาหุ้น TMB ปล่อยเนื้อปล่อยตัวลงมาต่อเนื่อง ก่อนจะกระตุกขึ้นสั้น ๆ เมื่อปลายสัปดาห์ก่อน ที่ฮิตไม่แพ้กันคือจะเอายังไงกันดีกับ “ใบแสดงสิทธิในการซื้อหุ้นเพิ่มทุนที่โอนสิทธิได้ (TSR)” หลังบอร์ดไฟเขียวจัดสรรให้ผู้ถือหุ้นเป็นที่เรียบร้อยแล้ว
ก่อนไปถึงคำตอบเรามาดูที่ไปที่มาของ TSR ก่อนว่าทำไม TMB ต้องมีการจัดสรร TSR ให้ผู้ถือหุ้นเดิม เพื่อให้ไปแปลงสิทธิเป็นหุ้น TMB ให้มันซับซ้อนหลายชั้น..ก็จัดสรรหุ้นเพิ่มทุนให้ผู้ถือหุ้นเดิมไปซะก็สิ้นเรื่อง..!!
เหตุผลคือ..กระทรวงการคลัง ต้องการให้กองทุนวายุภักษ์ เข้ามาซื้อหุ้นเพิ่มทุน TMB แทน (คลังไม่มีตังค์) ดังนั้นหากเพิ่มทุนแบชั้นเดียวเชิงเดียว “กองทุนวายุภักษ์” จะไม่มีสิทธิเข้ามาเพิ่มทุนได้เลย เพราะไม่ได้ถือหุ้น TMB มาก่อน ทำให้ต้องเนรมิต TSR ขึ้น เพื่อให้คลังโอนสิทธิ TSR ให้กองทุนวายุภักษ์ นำไปแปลงสิทธิซื้อหุ้นเพิ่มทุน TMB นั่นเอง
มาถึงคำถามว่าหากถือหุ้น TMB อยู่จะได้ TSR หรือไม่.และต้องทำอย่างไรต่อไป
เอาเป็นว่าใครมีหุ้น TMB มีสิทธิได้ TSR กันทุกคน ตามจำนวนที่แต่ละคนมีอยู่ แต่ต้องถือจนถึงวันที่เขากำหนดรับสิทธิด้วยนะ..ไม่งั้นแห้ว.!! (ตอนนี้ยังไม่ได้กำหนด) ตามสัดส่วน 1 หุ้น TMB ได้ 1.39 TSR นั่นหมายถึงหากถือหุ้น TMB อยู่ 1,000 หุ้น จะได้ TSR จำนวน 719.42 หน่วย  ฟรีโดยไม่มีค่าใช้จ่าย..!!
เมื่อได้รับการจัดสรร TSR มาแล้ว มี 2 ทางเลือกให้เดิน.! ทางเลือกแรก ขายทำกำไรช่วงที่มีการเปิดให้เทรด TSR ในกระดานระยะสั้น ๆ ประมาณ 2 สัปดาห์ (เหมาะกับนักเก็งกำไร)
มีสถิติที่น่าสนใจคือก่อนหน้า TRUE และ SAT เคยออก TSR มาแล้ว และเมื่อเริ่มมีการนำมาซื้อขายในกระดาน พบว่า TSR จะวิ่งแรงมากช่วง 5 วันแรก..หลังจากนั้นราคาจะปรับลงจนหมดอายุลงไป (หากไม่มีการนำไปแปลงสิทธิ)
ทางเลือกที่สอง ถือไว้เพื่อแปลงสิทธิเป็นหุ้น TMB ตามอัตราส่วนคือ TSR 1 หน่วย ได้ TMB 1 หุ้น ราคาใช้สิทธิ 1.35-1.60 บาท หรือโอนสิทธิให้ผู้อื่นไป เพราะไม่เช่นนั้น เมื่อ TSR หมดอายุขัย.! จะกลายเป็นเศษกระดาษทิชชูไปทันที
อ้าว..แล้วจะเลือกทางไหนกันดี.? เอาเป็นว่าหากไม่ต้องการใช้สิทธิเพิ่มทุน TMB ก็หาจังหวะขายทำกำไร TSR ในกระดานซะเลย เพื่อเอาเงินสดไว้ก่อน แต่หากต้องการเพิ่มทุนก็ต้องเตรียมเงินเพื่อแปลงสิทธิ TSR  เป็น TMB  ตามสัดส่วน วันและเวลาที่กำหนดไว้
หรือใครที่ติดดอย TMB ไว้สูง ๆ การใช้สิทธิแปลง TSR เป็นหุ้น TMB อาจเสมือนเป็นวิธีการ “ซื้อถัว” เพื่อลดต้นทุนเฉลี่ยลงมาอีกทางหนึ่งได้เช่นกัน เพราะราคาแปลงสิทธิสูงสุดไม่เกิน 1.60 บาทอยู่แล้ว..!!
นี่เป็นเพียงชอยส์คำตอบ..ที่ถามว่า “เอายังไงกันดี” เท่านั้น
แต่สุดท้าย “ผู้ถือหุ้น” ต้องเติมคำในช่องว่างเอง.!?
….อิ อิ อิ….